L’Ajuntament de Sagunt destina 35.000 euros per a subvencionar actes festius d’interés
05 de març 2018

![Imagen 1](/media/nwmnbxbx/94img_5644_cuerpo.jpg)

​L'Ajuntament de Sagunt anuncia hui que s'obri el termini perquè les entitats locals destinades al foment d'actes festius presenten les seues sol·licituds. El termini romandrà obert fins al pròxim 4 d'abril. L'objecte d'esta convocatòria és promoure actes festius amb entitats associatives sense ànim de lucre del municipi.

La delegació de Festes compta amb un pressupost de 35.000 euros a repartir entre les associacions que sol·liciten estes subvencions. L'import de cada subvenció es determinarà en funció del pressupost del projecte acceptat i la valoració obtinguda, que en cap cas excedirà del 90% del cost del projecte ni serà inferior al 30%. En tot cas, la quantia màxima per cada projecte presentat no podrà superar els 7.000 euros, ni se subvencionaran projectes la quantia resultant dels quals siga inferior a 200 euros.

Estes subvencions permeten a l'Ajuntament de Sagunt col·laborar en l'organització i el desenvolupament dels esdeveniments i festes populars de caràcter tradicional i de provat arrelament històric organitzades per diverses associacions del municipi, amb la finalitat que mantinguen les activitats i tradicions que representen.

Els beneficiaris podran ser entitats sense ànim de lucre que complisquen els següents requisits: estar legalment constituïdes i inscrites en el Registre Municipal d'Entitats de l'Ajuntament de Sagunt amb anterioritat a la finalització del termini de presentació d'instàncies; tindre les dades degudament actualitzades en els registres corresponents; no incórrer en cap de les causes d'incompatibilitat o prohibició per ser beneficiari que s'arrepleguen en l'article 13 de la Llei General de Subvencions, i no ser titular d'una altra subvenció de caràcter nominatiu o disposar d'una aplicació pressupostària específica per a activitats festives.

La resolució del procediment de concurrència competitiva i altres actes que es dicten es notificaran als interessats mitjançant la seua publicació en la Seu Electrònica, secció subvenciones, de la pàgina web de l'Ajuntament de Sagunt.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-destina-35-000-euros-per-a-subvencionar-actes-festius-d-interes/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-destina-35-000-euros-per-a-subvencionar-actes-festius-d-interes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-destina-35-000-euros-per-a-subvencionar-actes-festius-d-interes/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-destina-35-000-euros-per-a-subvencionar-actes-festius-d-interes/)